नई दिल्‍ली: सुप्रीम कोर्ट ने एक विज्ञापन एजेंसी को 6.2 करोड़ रुपये का भुगतान करने का आश्वसन देने के बावजूद उस पर अमल नहीं करने के कारण मंगलवार को सुपरस्टार रजनीकांत की पत्नी लता रंजनीकांत को आड़े हाथ लिया. इस विज्ञापन एजेंसी ने उस कंपनी को धन दिया था जिसमें 2014 की फिल्म ‘कोचादाइयान’ के निर्माण के बाद की अवधि में वह एक निदेशक थीं. न्यायमूर्ति रंजन गोगोई और न्यायमूर्ति आर भानुमति की पीठ ने टिप्पण की, ‘‘हम उन लोगों को पसंद नहीं करते जो न्यायालय के आदेश के साथ खिलवाड़ करते हैं.’’